พอดีเป็นอีสุกอีใส วันนี้วันที่ 2 ของการขึ้นผื่น ไข้มาก่อน 3 วันก่อนเป็น ตอนนี้ก็ยังรู้สึก ร้อนๆ หนาวๆ เจ็บคอ กลืนไม่ค่อยลง ที่หน้า ตามหลัง ลำตัว แขนขาผื่นขึ้นเยอะมาก ต้องไปรักษาตัวที่โรงพยาบาล หรือ กินยาไปเรื่อยๆ ต่อค่ะ แล้ววิธีการรักษา สามารถอาบน้ำ สระผม ได้ปกติมั้ยคะ ?
 ถ้ามีอาการมากมีตุ่มใสมากควรไปตรวจรักษากับแพทย์ ๆ จะให้ยาต้านจุลชีพไวรัส ยาทา หรือยาปฏิชีวนะเพื่อป้องกันเป็นตุ่มหนองมาให้ด้วย ห้ามแคะแกะเกา ปล่อยให้ตกสะเก็ดแห้งเอง ถ้าคันมากทานยาแก้แพ้ และทาคาลาไมน์โลชั่น ที่มีสีชมพูช่วยได้ ระหว่างนี้ สามารถอาบน้ำได้ สระผมได้ตามปกติ แต่ห้ามใช้ของใช้ร่วมกับผุ้อื่น แยกห้องนอน แยกเสื้อผ้า ช่วงนี้ที่ต้องระวังคือโรคแทรกซ้อนขั้นรุนแรง อาจทำให้เป็นปอดบวม หรือ สมองอักเสบได้ สมองเล็กเสียการทรงตัว ติดเชื้อในกระแสโลหิตกรุณาอ่านเพิ่มเติม เรื่องอีสุกอีใสได้ที่นี่ครับ